ہولی کیتھولِک چرٕچ (سِریٖنَگَر)

ہولی فیملی کیتھولِک چرٕچ چھُ اَکھ رومن کیتھولِک چرٕچ یُس مولانا آزاد روڈ، سِریٖنَگَر، جموں و کشمیر، ہندوستانَس مَنٛز واقع چھُ۔ یہٕ اوس 1896 مَنٛز Msgr. Winkley MHM ہن قٲیم کۆرمُت۔ 23 دَسَمبَر 1986 کیوریا جۆم منتقل گژھنہٕ برٛونٛہہ اوس یہِ پیرش أکِس کیتھیڈرل پٲٹھؠ کٲم کران ییٚلہِ کیوریا سرینگرَس مَنٛز اوس۔ ہولی فیملی کیتھولک چرٕچ، آل سینٹس چرچ (پروٹسٹنٹ) تہٕ سینٛٹ لیٛوٗکٕس چرٕچ (پروٹسٹنٹ) چھِ شہرس مَنٛز کم تعداد عیٖسٲے برادری خٲطرٕ ترٛے اہم گِرجاگر۔

نار دِیُٛمُت تہٕ شیرُن

7 جون 1967 مَنٛز آو عرب اسرائیلی جَنٛگس خَلاف مظاہرٕ کرن والیو مظٲہرینو چرچس نار دنہٕ۔ نار لگنَس دوران آو بیلفری تباہ کرنہٕ۔ چرچ آو دُبارٕ تعمیر کرنہٕ، تہٕ 2017 ہَس مَنٛز آو اَکھ نوٚو چرچٕچ گھنٹی، یۄس أکس ہِندوستٲنؠ عیسٲے خاندانن دان ٲس کٔرمٕژ تہٕ ہِندوستٲنؠ شَہَر مراد آبادس مَنٛز بناونہٕ آیہ، ہولی فیملی کیتھولک چرچس مَنٛز لگاونہٕ۔ یہِ سپُد أکِس پانہٕ ؤنؠ خٕدماتَس مَنٛز، یَتھ مَنٛز عیٖسٲے، مُسلمان، ہیٚنٛدؠ تہٕ سِکھ پادٕرؠ "پٔتِمؠن 50 ؤرؠ یَن مَنٛز گۄڈٕنِچہِ لَٹہِ مُشترکہٕ پٲٹھؠ نٔو گنٹی بجاونہٕ خٲطرٕ جمع گٔیہِ"۔ چرچچ اوس حالٕے زٕ ؤری برونٛہہ 2021-22 لٔکرِ ہٕنٛدِ خوبصورت پینلنگ تہٕ گاشہٕ سٟتؠ مرمت کرنہٕ آمُت۔ قربان گاہس مَنٛز چھُ لکڑٕ سٟتؠ بناونہٕ آمُت اَکھ خوبصورت ٲخری رٲتھ ہُنٛد کھؠن۔

حَوالہٕ

زٲژ:سِریٖنَگَرس مَنٛز چرٕچ